Ugu horay mujaahid Cali Guray oo ka hadlaya dhibaatooyinka lagu hayo warbaahinta ayaa waxa uu yidhi “Warbaahinta madax banaan dagaalka ka dhanka ahi maaha mid cusub ee wuu socday laakiin wuu sii kululaaday ayaan qabaa, taariikhda Somaliland-na markii ugu horaysay ayaa maamulka uu madaxweyne Siilaanyo madaxda ka yahay wuxuu baabiiyey laba jariiradood, tan xadhiga iyo tacadiyadu joogto ayey iska ahayd oo tirada ha kala badnaato oo aan idhaahdo sadexdii madaxweyne ee Siilaanyo ka horeeyey la xidhay waxa ka badan inta la xidhay sanad kaliya oo uu madaxweyne Siilaanyo dalka madax ka ahaa.
